**LĪGUMS**

**Par ielu apgaismojuma izbūvi Jelgavas ielā posmā no Stiklu līdz Gaismas ielai, Daugavpilī**

Daugavpils 2017.gada 19.maijā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, turpmāk saukta PASŪTĪTĀJS, tās **vadītājs Aivara Pudāna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “Latgales energobūve”**, reģistrācijas Nr.41503045569, juridiskā adrese: Varšavas iela 13, Daugavpils, LV-5404, turpmāk saukta UZŅĒMĒJS, tās **valdes loceklis** **ar tiesībām pārstāvēt kapitālsabiedrību atsevišķi Staņislava Griškjāna** personā, no otras puses, abi kopā turpmāk saukti PUSES,

pamatojoties uz Daugavpils pilsētas domes iepirkuma komisijas 2017.gada 22.februāra lēmumu (iepirkumu komisijas sēdes protokols Nr.6) iepirkuma “Ielu apgaismojuma izbūve Nometņu ielā un Jelgavas ielā, Daugavpilī, un ielu gaismekļu piegāde”, identifikācijas Nr.DPD 2016/224, 2.daļā “Ielu apgaismojuma izbūve Jelgavas ielā posmā no Stiklu līdz Gaismas ielai, Daugavpilī” noslēdza šādu Līgumu:

1. **Līguma priekšmets**
	1. PASŪTĪTĀJS uzdod, bet UZŅĒMĒJS pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un Būvniecības likuma, 2014.gada 19.augusta Ministru kabineta noteikumu Nr.500 „Vispārīgie būvnoteikumi”, 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus”, 2014.gada 18.marta Ministru kabineta noteikumu Nr.143 „Darba aizsardzības prasības, strādājot augstumā”, 2016.gada 19.aprīļa Ministru kabineta noteikumi Nr.238 „Ugunsdrošības noteikumi” un citu spēkā esošo normatīvo aktu prasībām uzņemas veikt ielu apgaismojuma izbūvi Jelgavas ielā posmā no Stiklu līdz Gaismas ielai, Daugavpilī (turpmāk tekstā – Būvdarbi). Būvdarbus veic saskaņā ar PASŪTĪTĀJA pievienoto tehnisko specifikāciju (Līguma pielikums Nr.1) (turpmāk tekstā – Tehniskā specifikācija), UZŅĒMĒJA iesniegto lokālo tāmi, būvniecības koptāmi (Līguma pielikums Nr.2) (turpmāk tekstā – Tāme vai Tāmes), UZŅĒMĒJA iesniegto būvdarbu izpildes kalendāro grafiku (Līguma pielikums Nr.3) (turpmāk tekstā – Kalendārais grafiks), UZŅĒMĒJA iesniegto galvenā personāla sarakstu (Līguma pielikums Nr.4) (turpmāk tekstā – Personāla saraksts), PASŪTĪTĀJA pievienotiem līguma saistību izpildes garantijas noteikumiem (Līguma pielikums Nr.5) (turpmāk tekstā – Saistību izpildes noteikumi), PASŪTĪTĀJA pievienotiem garantijas laika garantijas noteikumiem (Līguma pielikums Nr.6) (turpmāk tekstā – Garantijas laika noteikumi), PASŪTĪTĀJA pievienoto Tehnisko shēmu (Līguma pielikums Nr.7 tiek pievienots līgumam atsevišķi) (turpmāk tekstā – Tehniskā dokumentācija). Līguma pielikumi ir neatņemamas Līguma sastāvdaļas.
	2. Būvdarbi sevī ietver visus Līgumā un Līguma pielikumos noteiktos būvobjekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma vai Līguma pielikumiem.
	3. UZŅĒMĒJS, parakstot Līgumu, apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. UZŅĒMĒJS apliecina, ka Būvdarbi ir realizējami un ka Tāmēs ir iekļauti visi UZŅĒMĒJA ar Būvdarbu pilnīgu paveikšanu (atbilstoši Līguma pielikumiem) saistītie izdevumi.
2. **Līguma summa un norēķinu kārtība**
	1. Līguma summa par Līgumā noteiktajiem pienācīgi izpildītajiem Būvdarbiem tiek noteikta 36960,26 EUR (*trīsdesmit seši tūkstoši deviņi simti sešdesmit euro 26 centi*) bez PVN (turpmāk tekstā – Līguma summa). PVN 21 % sastāda 7761,65 EUR (*septiņi tūkstoši septiņi simti sešdesmit viens euro 65 centi*). Līguma kopējā summa ar PVN ir 44721,91 EUR (*četrdesmit četri tūkstoši septiņi simti divdesmit viens euro 91 cents*). Pievienotās vērtības nodoklis tiek aprēķināts Latvijas Republikas normatīvajos aktos noteiktajā kārtībā, bet maksāts budžetā, piemērojot „reverso” (apgriezto) maksāšanas kārtību saskaņā ar Pievienotās vērtības nodokļa likuma 142.pantu.
	2. Līguma summa sevī ietver Būvdarbu procesā izmantojamos būvniecības izstrādājumus, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, iespējamos nodokļus, izņemot PVN, un nodevu maksājumus valsts un pašvaldības budžetos un citus maksājumus, kas būs jāizdara UZŅĒMĒJAM, lai pienācīgi un pilnībā izpildītu Būvdarbus.
	3. Tāmēs noteiktās darbu izmaksu cenas paliek nemainīgas Līguma darbības laikā.
	4. UZŅĒMĒJS katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī faktiski veiktajiem Būvdarbiem.
	5. PASŪTĪTĀJS pārskaita Līguma summu uz UZŅĒMĒJA norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
		1. PUSES ir parakstījušas aktu par izpildīto Būvdarbu apjomu;
		2. UZŅĒMĒJS ir iesniedzis PASŪTĪTĀJAM rēķinu.
	6. Nekvalitatīvi vai Tehniskajai specifikācijai neatbilstoši veiktie Būvdarbi netiek akceptēti un apmaksāti līdz defektu novēršanai.
	7. Par samaksas brīdi uzskatāms bankas atzīmes datums PASŪTĪTĀJA maksājuma uzdevumā.
	8. Gadījumā, ja PASŪTĪTĀJAM rodas pretenzijas par rēķinā norādīto summu pamatotību, PASŪTĪTĀJAM ir tiesības rakstiski iesniegt UZŅĒMĒJAM motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja PASŪTĪTĀJS ir iesniedzis rakstisku pretenziju par rēķinā norādītās summas pamatotību, UZŅĒMĒJAM nav tiesības piemērot līgumsodu par maksājuma nokavējumu līdz strīda atrisināšanai starp PUSĒM.
3. **Termiņi**
4. Līgums stājas spēkā ar tā parakstīšanas brīdi un ir spēkā līdz no tā izrietošo PUŠU saistību pilnīgai izpildei.
5. Būvdarbu izpildes termiņš ir 3 (trīs) mēneši no rakstiska PASŪTĪTĀJA pieprasījuma par Būvdarbu uzsākšanu saņemšanas dienas. Būvdarbi tiek uzskatīti par pilnībā pabeigtiem brīdī, kad tiek parakstīts galīgais Būvdarbu nodošanas-pieņemšanas akts.
6. Uzņēmējs veic Būvdarbus saskaņā ar Kalendāro grafiku. Ja tam ir objektīvs pamatojums, PUSES var vienoties par izmaiņām Kalendārajā grafikā.
7. Līguma 3.2.punktā noteiktajā termiņā nav iekļauts tehnoloģiskais pārtraukums.
8. Līguma izpildes laikā, PUSĒM vienojoties, ir iespējams tehnoloģiskais pārtraukums, kurš radies PUSĒM neparedzamo apstākļu dēļ, meteoroloģisko apstākļu dēļ vai citu no pusēm neatkarīgo apstākļu iestāšanās dēļ. Šajā gadījumā iepirkuma līguma izpildes termiņš tiek pagarināts par attiecīgo dienu skaitu, kad ir iestājušies un pastāvējuši apstākļi, kuru dēļ ir iestājies tehnoloģiskais pārtraukums.
9. **Apdrošināšana un garantijas**
10. UZŅĒMĒJS uz sava rēķina uzņemas noslēgt atbildīgo būvdarbu vadītāju profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
11. UZŅĒMĒJS 3 (trīs) darba dienu laikā no rakstiska PASŪTĪTĀJA pieprasījuma par Būvdarbu uzsākšanu saņemšanas dienas iesniedz PASŪTĪTĀJAM atbildīgā būvdarbu vadītāja profesionālās civiltiesiskās atbildības apdrošināšanu par apdrošināšanas summu 10 % (desmit procenti) no būvdarbu kopējām būvizmaksām, bet ne mazāk par 15000,00 EUR (piecpadsmit tūkstoši euro 00 centi).
12. Atbildīgā būvdarbu vadītāja profesionālās civiltiesiskās atbildības apdrošināšanas līgumu UZŅĒMĒJS uztur spēkā visu Būvdarbu veikšanas un garantijas laiku.
13. UZŅĒMĒJS 3 (trīs) darba dienu laikā no rakstiska PASŪTĪTĀJA pieprasījuma par Būvdarbu uzsākšanu saņemšanas dienas iesniedz PASŪTĪTĀJAM kredītiestādes vai apdrošinātāja izsniegtu Saistību izpildes noteikumiem atbilstošu Līguma saistību izpildes garantiju 30 % (trīsdesmit procentu) apmērā no kopējās Līguma summas.
14. Līguma saistību izpildes garantiju PASŪTĪTĀJS ir tiesīgs izmantot Līgumā noteiktajos gadījumos.
15. Līguma saistību izpildes garantija ir spēkā visu Būvdarbu izpildes termiņu.
16. UZŅĒMĒJS galīgā Būvdarbu nodošanas-pieņemšanas akta parakstīšanas dienā iesniedz PASŪTĪTĀJAM kredītiestādes vai apdrošinātāja izsniegtu Garantijas laika noteikumiem atbilstošu Būvdarbu garantijas laika garantiju 5 % (piecu procentu) apmērā no kopējās Līguma summas.
17. Būvdarbu garantijas laika garantiju PASŪTĪTĀJS ir tiesīgs izmantot, lai kompensētu garantijas laikā konstatēto būvdarbu, materiālu, defektu trūkumus.
18. Būvdarbu garantijas laika garantiju UZŅĒMĒJS uztur spēkā 5 (piecus) gadus no galīgā Būvdarbu nodošanas-pieņemšanas akta parakstīšanas dienas.
19. **UZŅĒMĒJA pienākumi un tiesības**
20. UZŅĒMĒJS Būvdarbu izpildi būvobjektā uzsāk ne vēlāk kā 14 (četrpadsmit) dienu laikā no PASŪTĪTĀJA rakstiska pieteikuma saņemšanas dienas.
21. UZŅĒMĒJS uzņemas patstāvīgi organizēt un saskaņot Būvdarbus ar visām atbildīgajām institūcijām, kā arī juridiskajām un fiziskajām personām.
22. UZŅĒMĒJS uzņemas Būvdarbu veikšanā izmantot tikai kvalitatīvus un Līguma un Līguma pielikumu prasībām atbilstošus būvizstrādājumus. Būvizstrādājumu nomaiņa notiek tikai pēc rakstiskas saskaņošanas ar PASŪTĪTĀJU.
23. UZŅĒMĒJS Līguma izpildes laikā ievēro vides aizsardzības nosacījumus, tai skaitā:

5.4.1.Būvdarbus organizē un veic tā, lai kaitējums videi būtu iespējami mazāks. Vides un dabas resursu aizsardzības, sanitārajās un drošības aizsargjoslās Būvdarbus organizē un veic, ievērojot tiesību aktos noteiktos ierobežojumus un prasības. Dabas resursu patēriņam jābūt ekonomiski un sociāli pamatotam.

5.4.2.Visus būvgružus, kas klasificējami kā bīstamie atkritumi, nodod atbilstoši normatīvajos aktos par bīstamo atkritumu apglabāšanu noteiktajām prasībām.

1. Veikt Būvdarbus un nodot tos PASŪTĪTĀJA norādītajos termiņos, bet nepārsniedzot Līgumā 3.2.punktā noteikto termiņu.
2. Būvdarbus veikt kvalitatīvi un atbilstoši Būvniecības likumam, 2014.gada 19.augusta Ministru kabineta noteikumiem Nr.500 „Vispārīgie būvnoteikumi”, 2003.gada 25.februāra Ministru kabineta noteikumiem Nr.92 „Darba aizsardzības prasības veicot būvdarbus”, 2014.gada 18.marta Ministru kabineta noteikumiem Nr.143 „Darba aizsardzības prasības, strādājot augstumā”, 2016.gada 19.aprīļa Ministru kabineta noteikumiem Nr.238 „Ugunsdrošības noteikumi” un citiem spēkā esošajiem normatīvajiem aktiem, kā arī valsts un pašvaldības iestāžu prasībām. Vienlaikus UZŅĒMĒJS ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti, un ir atbildīgs par Noteikumu Nr.92 noteikto pienākumu izpildi.
3. Pirms Būvdarbu uzsākšanas pārbaudīt situāciju būvobjektā, lai nepieļautu kļūdas Būvdarbu procesā un pieņemt būvobjektu ar būvobjekta nodošanas-pieņemšanas aktu.
4. Uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes, un iesniegt PASŪTĪTĀJAM atskaites (protokolus, aktus) par visām veiktajām pārbaudēm. Būvdarbu vietām, kur tas nepieciešams, sastādīt segto darbu aktus.
5. No Līguma parakstīšanas brīža nekavējoties, bet ne vēlāk kā trīs dienu laikā, informēt PASŪTĪTĀJU par visiem tiesu procesiem, kas uzsākti pret UZŅĒMĒJU.
6. UZŅĒMĒJS Līguma izpildes laikā katru nedēļu organizē darba sapulces, pieaicinot PASŪTĪTĀJA pārstāvjus un nepieciešamības gadījumā arī citus pārstāvjus.
7. Nekavējoties, bet ne vēlāk kā divu dienu laikā, rakstiski ziņot PASŪTĪTĀJAM par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja UZŅĒMĒJS minētajā termiņā nav par šādiem apstākļiem ziņojis PASŪTĪTĀJAM, UZŅĒMĒJS zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
8. Pilnā apmērā atlīdzināt Būvdarbu izpildes laikā PASŪTĪTĀJAM, trešajām personām vai apkārtējai videi nodarītos tiešos zaudējumus.
9. Līguma 5.12.punktā norādītos zaudējumus PASŪTĪTĀJS fiksē ar attiecīgo aktu un zaudējumus ietur no attiecīgā līguma summas maksājuma.
10. UZŅĒMĒJS garantē visu ar darbu būvobjektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvi un instrukcijas. UZŅĒMĒJS atbild par savu darbinieku rīcību - darba aizsardzības un darba drošības jautājumos veicot Būvdarbus Līguma darbības laikā.
11. UZŅĒMĒJAM ir pienākums normatīvajos aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.
12. UZŅĒMĒJS izņem rakšanas atļauju saskaņā ar 2013.gada 10.oktobra Daugavpils pilsētas teritorijas saistošiem noteikumiem Nr.23 „Inženierkomunikāciju un transporta būvju aizsardzības noteikumi”.
13. UZŅĒMĒJS saskaņo Darbus ar blakus esošiem tīklu īpašniekiem.
14. PASŪTĪTĀJS ir tiesīgs pēc saviem ieskatiem veikt Būvdarbu izpildes pārbaudes.
15. Ja Līgums tiek vienpusēji izbeigts, UZŅĒMĒJS nekavējoties pārtrauc Būvdarbus, par ko tiek sastādīts Būvdarbu nodošanas - pieņemšanas akts, atstāj darba vietu drošībā un kārtībā.
16. UZŅĒMĒJS nodrošina Būvdarbu vadīšanu, ko veic UZŅĒMĒJA iepirkuma piedāvājumā norādītais būvdarbu vadītājs: Edgars Veliks (būvprakses sertifikāta Nr.70-0920), mob. tālrunis 29780480, e-pasts energobuve@gmail.com; Vladimirs Astamonovs (būvprakses sertifikāta Nr.70-2000), mob. tālrunis 26451611, e-pasts energobuve@gmail.com.
17. UZŅĒMĒJAM patstāvīgi jāorganizē savu nolīgto apakšuzņēmēju darbs un jādod nepieciešamie norādījumi un uzdevumi atbilstoši Līgumam un Līguma pielikumiem, kā arī jāveic izpildīto darbu kontrole un pieņemšana. Norēķinus ar apakšuzņēmējiem UZŅĒMĒJS kārto patstāvīgi.UZŅĒMĒJS ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu.
18. UZŅĒMĒJS veic citus šajā Līgumā vai Līguma pielikumos noteiktos pienākumus vai darbības.
19. UZŅĒMĒJAM ir pienākums iesniegt Līguma un Līguma pielikumu prasībām atbilstošus Līguma 4.sadaļā minētos dokumentus. Vienlaikus UZŅĒMĒJAM ir pienākums savlaicīgi pagarināt iesniegtos Līguma 4.sadaļā minēto dokumentus un iesniegt iepriekšminēto faktu apliecinošus dokumentus.
20. UZŅĒMĒJAM ir tiesības lūgt PASŪTĪTĀJAM tehnoloģisko pārtraukumu.
21. **UZŅĒMĒJA personāls un apakšuzņēmēji**
22. UZŅĒMĒJA personālu, kuru tas iesaistījis Līguma izpildē, par kuru sniedzis informāciju PASŪTĪTĀJAM, un kura kvalifikācijas atbilstību izvirzītajām prasībām PASŪTĪTĀJS ir vērtējis, kā arī apakšuzņēmējus, uz kuru iespējām UZŅĒMĒJS balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu, ievērojot Līguma 6.sadaļas nosacījumus.
23. Ja tiek veikta atbildīgā būvdarbu vadītāja maiņa, UZŅĒMĒJS to rakstveidā saskaņo ar PASŪTĪTĀJU, pievienojot attiecīgā atbildīgā būvdarbu vadītāja apliecinājumu, būvprakses sertifikāta apliecinātu kopiju un profesionālās civiltiesiskās atbildības apdrošināšanas polises apliecinātu kopiju.
24. Ja tiek veikta apakšuzņēmēju maiņa, UZŅĒMĒJS to rakstveidā saskaņo ar PASŪTĪTĀJU, pievienojot apakšuzņēmēja apliecinājuma par tā gatavību veikt tam izpildei nododamo līguma daļu oriģinālu.
25. PASŪTĪTĀJS nepiekrīt Līguma 6.1.punktā minētā personāla vai apakšuzņēmēju nomaiņai, ja:
26. piedāvātais personāls vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;
27. tiek nomainīts apakšuzņēmējs, uz kura iespējām iepirkumā izraudzītais IZPILDĪTĀJS balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais IZPILDĪTĀJS atsaucies, apliecinot savu atbilstību iepirkumā noteiktajām prasībām.
28. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
29. Ja UZŅĒMĒJS neievēro Līguma 6.sadaļā minēto kārtību, PASŪTĪTĀJS var apturēt Darbus līdz UZŅĒMĒJS ir novērsis konstatētos pārkāpumus, bet Līguma 3.2.punktā noteiktais Darbu izpildes termiņš netiek pagarināts.
30. Personāla vai apakšuzņēmēju nomaiņa vai apakšuzņēmēju piesaistīšana Līguma izpildē pēc UZŅĒMĒJA iniciatīvas neatbrīvo UZŅĒMĒJU no atbildības par šī Līguma izpildi kopumā, vai kādu no daļām, kā arī neuzliek PASŪTĪTĀJAM papildus pienākumus un saistības.
31. **PASŪTĪTĀJA pienākumi un tiesības**
32. Nozīmēt savu pārstāvi (Būvuzraugu) Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā.
33. Nodrošināt UZŅĒMĒJA personālam un autotransportam iespēju netraucēti piekļūt būvobjektam darbu izpildes noteiktajos laikos vai citos PUŠU saskaņotos laikos. Gadījumā, ja Būvdarbu izpildei nepieciešams izmantot būvobjektam blakus esošo teritoriju, ielu vai ietvi, UZŅĒMĒJS patstāvīgi vienojas ar attiecīgās teritorijas īpašnieku (valdītāju) par teritorijas izmantošanas nosacījumiem un sedz ar to saistītās izmaksas.
34. UZŅĒMĒJA iesniegtos aktus par izpildīto Būvdarbu apjomu pārbaudīt 5 (piecu) darba dienu laikā pēc to saņemšanas un, ja tie ir pareizi, apstiprināt paveikto Būvdarbu apjomu un izmaksas. Ja PASŪTĪTĀJAM rodas pretenzijas par sniegto Būvdarbu kvalitāti un/vai apjomu, PASŪTĪTĀJAM ir tiesības nepieņemt Būvdarbus ar nodošanas – pieņemšanas aktu līdz trūkumu novēršanas brīdim, rakstiski informējot par to UZŅĒMĒJU.
35. PASŪTĪTĀJS uzņemas savlaicīgi un Līgumā noteiktā kārtībā izskatīt visus no UZŅĒMĒJA saņemtos paziņojumus, pieprasījumus, iesniegumus, vēstules un priekšlikumus.
36. Par Būvdarbu izpildi samaksāt UZŅĒMĒJAM saskaņā ar Līguma noteikumiem.
37. PASŪTĪTĀJAM ir tiesības vienpusēji apturēt Būvdarbus gadījumā, ja UZŅĒMĒJS pārkāpj būvnormatīvu vai citu normatīvo aktu prasības, kā arī citos Līgumā noteiktajos gadījumos.
38. PASŪTĪTĀJAM ir pienākums pārbaudīt UZŅĒMĒJA iesniegto Līguma 4.sadaļā minēto dokumentu atbilstību Līguma un Līguma pielikumu prasībām. Gadījumā, ja UZŅĒMĒJA iesniegtais Līguma 4.sadaļā minētais dokuments neatbilst Līguma un Līguma pielikumu prasībām, tad PASŪTĪTĀJS pieprasa UZŅĒMĒJU 3 (trīs) darba dienu laikā atkārtoti iesniegt Līguma un Līguma pielikumu prasībām atbilstošu dokumentu.
39. PASŪTĪTĀJAM ir pienākums izvērtēt UZŅĒMĒJA lūguma par tehnoloģisko pārtraukumu pamatotību.
40. **Būvdarbu pieņemšana – nodošana**
41. Pēc pilnīgas Būvdarbu pabeigšanas, izpildītos Būvdarbus UZŅĒMĒJS nodod PASŪTĪTĀJAM, parakstot galīgo Būvdarbu nodošanas-pieņemšanas aktu.
42. Kārtējos izpildītos Būvdarbus UZŅĒMĒJS nodod PASŪTĪTĀJAM, parakstot kārtējo Būvdarbu nodošanas-pieņemšanas aktu.
43. **Būvdarbu garantija**
44. Būvdarbu garantijas termiņš ir 5 (pieci) gadi no galīgā Būvdarbu nodošanas-pieņemšanas akta parakstīšanas dienas.
45. Garantijas laikā UZŅĒMĒJA pienākums ir novērst radušos defektus un nepilnības par saviem līdzekļiem, ja tie ir radušies UZŅĒMĒJA nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, UZŅĒMĒJAM ir pienākums saviem spēkiem un par saviem līdzekļiem veikt visus nepieciešamos Būvdarbus.
46. Par nepieciešamību novērst defektus, PASŪTĪTĀJS paziņo par to UZŅĒMĒJAM telefoniski un nosūtot pretenziju ar ierakstītu vēstuli.
47. Pēc pretenzijas saņemšanas (pa tālruni un ar ierakstītu vēstuli), UZŅĒMĒJA pienākums ir trīs dienu laikā nodrošināt defektu vai nepilnību novēršana un par izpildītiem darbiem rakstiski paziņojot PASŪTĪTĀJAM.
48. Gadījumā, ja starp PUSĒM rodas strīds par UZŅĒMĒJA veikto Būvdarbu atbilstību Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām PUSĒM. Šādā gadījumā ekspertīzes izdevumus sedz UZŅĒMĒJS.
49. Ja UZŅĒMĒJS Līguma 9.4.punktā norādītajā laikā nevienojas par defektu novēršanu ar PASŪTĪTĀJU vai neveic defektu novēršanu Līguma 9.4.punktā norādītā termiņā, PASŪTĪTĀJS ir tiesīgs piesaistīt citu piegādātāju veikt defektu novēršanu. Defektu novēršanas izmaksas apmaksā UZŅĒMĒJS. Gadījumā, ja UZŅĒMĒJS atsakās izmaksāt PASŪTĪTĀJAM defektu novēršanas izmaksas, tad PASŪTĪTĀJS ir tiesīgs minētās izmaksās ieturēt no Būvdarbu garantijas laika garantijas.
50. **PUŠU atbildība**
51. PUSES atbild viena otrai saskaņā ar Līgumu un Latvijas Republikas normatīvajos aktos noteikto.
52. UZŅĒMĒJS apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par Līguma summu, un UZŅĒMĒJS apliecina, ka Tāmē ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai Būvdarbu veikšanai, lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem UZŅĒMĒJS bija informēts, bet nav ievērtēti Līguma summā, tiek veikti uz UZŅĒMĒJA rēķina.
53. UZŅĒMĒJS ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. UZŅĒMĒJS ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
54. Ja UZŅĒMĒJS 14 (četrpadsmit) dienu laikā no PASŪTĪTĀJA rakstiska pieteikuma saņemšanas dienas neuzsāk Būvdarbus, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru Būvdarbu izpildes kavējuma dienu, bet ne vairāk kā 10 % (desmit procenti) no līguma summas.
55. Ja UZŅĒMĒJS Līgumā noteiktajā termiņā neiesniedz Līguma 4.sadaļā minēto dokumentu/us vai iesniegtais dokuments/i neatbilst Līguma un Līguma pielikumu prasībām un pēc PASŪTĪTĀJA prasības UZŅĒMĒJS 3 (trīs) darba dienu laikā atkārtoti nav iesniedzis Līguma un Līguma pielikumu prasībām atbilstošu dokumentu/us, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
56. Ja UZŅĒMĒJS savlaicīgi nepagarina iesniegto Līguma 4.sadaļā minēto dokumentu un neiesniedz iepriekšminēto faktu apliecinošu dokumentu, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
57. Ja UZŅĒMĒJS bez pamatojuma kavē Būvdarbu izpildi saskaņā ar Kalendāro grafiku, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma summas par katru Būvdarbu izpildes kavējuma dienu, bet ne vairāk kā 10 % (desmit procenti) no līguma summas.
58. Ja UZŅĒMĒJS nepabeidz Būvdarbus Līguma 3.2.punktā noteiktajā termiņā, PASŪTĪTĀJS ir tiesīgs ieturēt Līguma saistības izpildes garantijas summu pilnā apmērā. Par Līguma saistību izpildes garantijas summas ieturēšanu PASŪTĪTĀJS informē IZPILDĪTĀJU, nosūtot tam motivētu pretenziju 1 (vienu) nedēļu iepriekš pirms Kalendārā grafikā norādītā Būvdarbu izpildes gala termiņa.
59. Ja PASŪTĪTĀJS bez pamatojuma neveic maksājumus Līgumā noteiktajos termiņos, PASŪTĪTĀJS maksā UZŅĒMĒJAM līgumsodu 0,5 % (nulle komats pieci procenti) apmērā no nokavēto maksājumu summas par katru kavējuma dienu, bet ne vairāk kā 10 % (desmit procenti) no līguma summas.
60. UZŅĒMĒJS maksā Līgumā noteikto līgumsodu un atlīdzina zaudējumus PASŪTĪTĀJAM vai PASŪTĪTĀJS tos atskaita no tuvākā paredzētā maksājuma UZŅĒMĒJAM.
61. Līgumsoda samaksa PUSES neatbrīvo no pienākuma izpildīt Līgumā noteiktās saistības.
62. **Nepārvarama vara**
63. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
64. PUSEI, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
65. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, PUSES pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
66. **Līguma grozīšana un izbeigšana**
67. Līgums var tikt grozīts un/vai izbeigts, Pusēm savstarpēji rakstiski vienojoties, vai arī Līgumā noteiktajā kārtībā, ievērojot Publisko iepirkumu likumā noteiktās prasības.
68. PASŪTĪTĀJS ir tiesīgs vienpusēji bez jebkāda zaudējumu atlīdzības pienākuma izbeigt Līgumu, rakstveidā brīdinot par to UZŅĒMĒJU 7 (septiņas) darba dienas iepriekš, ja:
69. UZŅĒMĒJS ir nokavējis Būvdarbu uzsākšanu vairāk nekā par 28 (divdesmit astoņām) dienām no PASŪTĪTĀJA rakstiska pieteikuma saņemšanas dienas;
70. UZŅĒMĒJS nav spējīgs vai tiesīgs veikt Būvdarbus atbilstoši Līguma, Līguma pielikumu nosacījumiem un saskaņā ar Latvijas Republikā spēkā esošajiem normatīvajiem aktiem;
71. UZŅĒMĒJS Būvdarbu izpildē pārkāpj Latvijas Republikas spēkā esošos normatīvos aktus;
72. UZŅĒMĒJS pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
73. PASŪTĪTĀJS ir tiesīgs vienpusēji bez jebkādu soda sankciju piemērošanas vai kompensācijas par labu UZŅĒMĒJAM atlīdzības pienākuma izbeigt Līgumu, rakstveidā brīdinot par to UZŅĒMĒJU 1 (vienu) mēnesi iepriekš lietderīguma, ekonomisko apsvērumu dēļ vai, ja ir iestājušies apstākļi, kurus PASŪTĪTĀJS iepriekš nevarēja paredzēt.
74. Ja PASŪTĪTĀJS vienpusēji atkāpjas no Līguma, tad UZŅĒMĒJS nekavējoties pārtrauc Būvdarbus un piedaloties PASŪTĪTĀJA un UZŅĒMĒJA nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši Līguma un Līguma pielikumiem, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem būvobjektā ir būvnoteikumos uzskaitītā būvdarbu veikšanas dokumentācija. PASŪTĪTĀJS ir tiesīgs veikt pārbaudes un pieaicināt neatkarīgus ekspertus izpildīto Būvdarbu apjoma noteikšanai.
75. Gadījumā, ja Līgums tiek pārtraukts UZŅĒMĒJA vainas dēļ Līguma 12.2.1.punktā paredzētajā gadījumā, PASŪTĪTĀJS ir tiesīgs ieturēt līguma saistības izpildes garantijas summu pilnā apmērā.
76. **Īpašuma tiesības**
77. PASŪTĪTĀJAM īpašuma tiesības uz būvi tiek saglabātas visā Līguma darbības laikā, īpašuma tiesības uz visiem izmantotajiem materiāliem, tiek nodotas vienlaicīgi ar attiecīgo Būvdarbu nodošanas-pieņemšanas aktu.
78. Visa informācija un dokumentācijas, kuru UZŅĒMĒJS saņem no PASŪTĪTĀJA vai iegūst būvdarbu izpildes procesā, ir izmantojama vienīgi Būvdarbu izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu katrā atsevišķā gadījumā.
79. Visa informācija un dokumentācija, kuru PASŪTĪTĀJS saņem no UZŅĒMĒJA vai iegūst darbu izpildes procesā, ir izmantojama vienīgi darbu izpildei. Tās izmantošana citiem mērķiem ir pieļaujama vienīgi ar UZŅĒMĒJA rakstisku piekrišanu katrā atsevišķā gadījumā.
80. **Strīdu izskatīšanas kārtība**
81. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, starp PUSĒM tiek risināta sarunu ceļā.
82. Ja vienošanās starp PUSĒM sarunu ceļā netiek panākta, tad strīds tiek izšķirts Latvijas Republikas tiesā normatīvajos aktos noteiktajā kārtībā.
83. **Noslēguma noteikumi**
84. Jebkuri Līguma grozījumi vai papildinājumi, tai skaitā Tāmē, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu PUŠU parakstīti.
85. Par tādu darbu izpildi, kuru izpildes gaitā UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem.
86. Ja kādai no PUSĒM tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai PUSEI.
87. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai PUSEI, ar vienādu juridisko spēku un ir saistošs PUSĒM no tā parakstīšanas brīža.
88. Ar Līgumu uzņemto saistību izpildes nodrošināšanai PUSES nosaka sekojošas atbildīgās personas:
89. no PASŪTĪTĀJA puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901, e-pasts snezhana.afanasjeva@daugavpils.lv;
90. no UZŅĒMĒJA puses – SIA “Latgales energobūve” valdes loceklis Staņislavs Griškjāns, mob. tālrunis 29498870, e-pasts energobuve@gmail.com.
91. **Līguma pielikumi**
92. 1.pielikums – Tehniskā specifikācija uz 3 (trīs) lapām;
93. 2.pielikums – Tāmes uz 4 (četrām) lapām;
94. 3.pielikums – Būvdarbu izpildes kalendārais grafiks uz 1 (vienas) lapas;
95. 4.pielikums – Personāla saraksts uz 1 (vienas) lapas;
96. 5.pielikums – Līguma saistību izpildes garantijas noteikumi uz 2 (divām) lapām;
97. 6.pielikums – Būvdarbu garantijas laika garantijas noteikumi uz 2 (divām) lapām;
98. 7.pielikums – Tehniskā dokumentācija *(tiek pievienota līgumam atsevišķi)*.
99. **PUŠU juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”reģistrācijas Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde” vadītājs  *\_\_\_\_\_\_\_\_\_\_\_\_\_\_\_\_\_\_\_\_* A.Pudāns | **Izpildītājs:**SIA “Latgales energobūve”reģistrācijas Nr.41503045569, Varšavas iela 13, Daugavpils, LV-5404AS “Citadele banka”, kods PARXLV22,konts LV98PARX0013863750001SIA “Latgales energobūve” valdes loceklis ar tiesībām pārstāvēt kapitālsabiedrību atsevišķi *\_\_\_\_\_\_\_\_\_\_\_\_\_\_\_\_\_\_\_\_* S.Griškjāns |